Berberis vulgaris

El grendene (o cornołaro mato o sbregandin o ua de ła madona  o ua graspina) (nome sientifego Berberis vulgaris) xe un albaro de ła fameja de łe Berberidaceae. In inglexe se dixe barberry, in todesco Berberitze, in tałjan crespino. Alto da uno a tri metri, el ga rami cołe spine e foje ełitiche coi orli a denti de sega. I fiori i xe xałi. I fruti i xe perle rose longhe 1 cm.
El crese sui prà vegri de montagna, rente łe siexe e i boschi, intrà i 100 e i 2000 metri.
In utuno, cołe perle se fa marmełade e siropi.

Categoria:Ranunculales
Categoria:Fruta de bosco